CELEX: 62016CA0021
Language: hu
Date: 2017-02-09 00:00:00
Title: C-21/16. sz. ügy: A Bíróság (kilencedik tanács) 2017. február 9-i ítélete (a Tribunal Arbitral Tributário (Centro de Arbitragem Administrativa) [Portugália] előzetes döntéshozatal iránti kérelme) – Euro Tyre BV – Sucursal em Portugal kontra Autoridade Tributária e Aduaneira (Előzetes döntéshozatal — Héa — 2006/112/EK irányelv — 131. és 138. cikk — A Közösségen belüli termékértékesítés adómentességének feltételei — Héa-információcsererendszer (VIES) — A beszerző nyilvántartásba vételének hiánya — Az adómentesség megtagadása — Megengedhetőség)

3.4.2017   
            
            
               HU
            
            
               Az Európai Unió Hivatalos Lapja
            
            
               C 104/21
            
         A Bíróság (kilencedik tanács) 2017. február 9-i ítélete (a Tribunal Arbitral Tributário (Centro de Arbitragem Administrativa) [Portugália] előzetes döntéshozatal iránti kérelme) – Euro Tyre BV – Sucursal em Portugal kontra Autoridade Tributária e Aduaneira
   (C-21/16. sz. ügy) (1)
   
   ((Előzetes döntéshozatal - Héa - 2006/112/EK irányelv - 131. és 138. cikk - A Közösségen belüli termékértékesítés adómentességének feltételei - Héa-információcsererendszer (VIES) - A beszerző nyilvántartásba vételének hiánya - Az adómentesség megtagadása - Megengedhetőség))
   (2017/C 104/30)
   Az eljárás nyelve: portugál
   
      A kérdést előterjesztő bíróság
   
   Tribunal Arbitral Tributário (Centro de Arbitragem Administrativa)
   
      Az alapeljárás felei
   
   
      Felperes: Euro Tyre BV – Sucursal em Portugal
   
      Alperes: Autoridade Tributária e Aduaneira
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 131. cikkét és 138. cikkének (1) bekezdését úgy kell értelmezni, hogy azzal ellentétes, ha valamely tagállam adóhatósága kizárólag azzal az indokkal tagadja meg valamely Közösségen belüli termékértékesítés hozzáadottérték-adó alóli mentességét, hogy az ezen értékesítés időpontjában az érkezési tagállamban letelepedett és az ezen államban megvalósuló ügyletekre érvényes hozzáadottértékadó-azonosítószámmal rendelkező beszerző nem szerepel a hozzáadottértékadó-információcsererendszerben, és a Közösségen belüli termékértékesítésre vonatkozó adószabályok hatálya alá sem tartozik, jóllehet nem merült fel az adócsalás komoly gyanúja, és bizonyítottan fennállnak az adómentesség anyagi feltételei. Ebben az esetben a héairányelvnek az arányosság elvével összefüggésben értelmezett 138. cikkének (1) bekezdésével szintén ellentétes az ilyen megtagadás, amennyiben az eladó tudomással bírt a beszerzőnek a hozzáadottérték-adó alkalmazása tekintetében fennálló helyzetéről, és meg volt győződve arról, hogy később a beszerzőt visszaható hatállyal nyilvántartásba veszik Közösségen belüli piaci szereplőként.
   
      (1)  HL C 118., 2016.4.4.